The Exeter Book (Jebson)/The Whale

The Whale Verse Indeterminate Saxon    Nu ic fitte gen          ymb fisca cynn wille woðcræfte          wordum cyþan þurh modgemynd          bi þam miclan hwale. Se bið unwillum          oft gemeted,  5  frecne ond ferðgrim,          fareðlacendum, niþþa gehwylcum;          þam is noma cenned, fyrnstreama geflotan,          Fastitocalon. Is þæs hiw gelic          hreofum stane, swylce worie          bi wædes ofre,  10  sondbeorgum ymbseald,          særyrica mæst, swa þæt wenaþ          wægliþende þæt hy on ealond sum          eagum wliten, ond þonne gehydað          heahstefn scipu to þam unlonde          oncyrrapum,  15  setlaþ sæmearas          sundes æt ende, ond þonne in þæt eglond          up gewitað collenferþe;          ceolas stondað bi staþe fæste,          streame biwunden. ðonne gewiciað          werigferðe, </dd> <dt>20</dt> <dd> faroðlacende,          frecnes ne wenað, on þam ealonde          æled weccað, heahfyr ælað;          hæleþ beoþ on wynnum, reonigmode,          ræste geliste. þonne gefeleð          facnes cræftig </dd> <dt>25</dt> <dd> þæt him þa ferend on          fæste wuniaþ, wic weardiað          wedres on luste, ðonne semninga          on sealtne wæg mid þa noþe          niþer gewiteþ garsecges gæst,          grund geseceð, </dd> <dt>30</dt> <dd> ond þonne in deaðsele          drence bifæsteð scipu mid scealcum. Swa bið scinna þeaw, deofla wise,          þæt hi drohtende þurh dyrne meaht          duguðe beswicað, ond on teosu tyhtaþ          tilra dæda, </dd> <dt>35</dt> <dd> wemað on willan,          þæt hy wraþe secen, frofre to feondum,          oþþæt hy fæste ðær æt þam wærlogan          wic geceosað. þonne þæt gecnaweð          of cwicsusle flah feond gemah,          þætte fira gehwylc </dd> <dt>40</dt> <dd> hæleþa cynnes          on his hringe biþ fæste gefeged,          he him feorgbona þurh sliþen searo          siþþan weorþeð, wloncum ond heanum,          þe his willan her firenum fremmað,          mid þam he færinga, </dd> <dt>45</dt> <dd> heoloþhelme biþeaht,          helle seceð, goda geasne,          grundleasne wylm under mistglome,          swa se micla hwæl, se þe bisenceð          sæliþende eorlas ond yðmearas. He hafað oþre gecynd, </dd> <dt>50</dt> <dd> wæterþisa wlonc,          wrætlicran gien. þonne hine on holme          hungor bysgað ond þone aglæcan          ætes lysteþ, ðonne se mereweard          muð ontyneð, wide weleras;          cymeð wynsum stenc </dd> <dt>55</dt> <dd> of his innoþe,          þætte oþre þurh þone, sæfisca cynn,          beswicen weorðaþ, swimmað sundhwate          þær se sweta stenc ut gewiteð.          Hi þær in farað unware weorude,          oþþæt se wida ceafl </dd> <dt>60</dt> <dd> gefylled bið;          þonne færinga ymbe þa herehuþe          hlemmeð togædre grimme goman. Swa biþ gumena gehwam, se þe oftost his          unwærlice on þas lænan tid          lif bisceawað, </dd> <dt>65</dt> <dd> læteð hine beswican          þurh swetne stenc, leasne willan,          þæt he biþ leahtrum fah wið wuldorcyning. Him se awyrgda ongean æfter hinsiþe          helle ontyneð, þam þe leaslice          lices wynne </dd> <dt>70</dt> <dd> ofer ferhtgereaht          fremedon on unræd. þonne se fæcna          in þam fæstenne gebroht hafað,          bealwes cræftig, æt þam edwylme          þa þe him on cleofiað, gyltum gehrodene,          ond ær georne his </dd> <dt>75</dt> <dd> in hira lifdagum          larum hyrdon, þonne he þa grimman          goman bihlemmeð æfter feorhcwale          fæste togædre, helle hlinduru;          nagon hwyrft ne swice, utsiþ æfre,          þa þær in cumað, </dd> <dt>80</dt> <dd> þon ma þe þa fiscas          faraðlacende of þæs hwæles fenge          hweorfan motan. Forþon is eallinga dryhtna dryhtne,          ond a deoflum wiðsace wordum ond weorcum,          þæt we wuldorcyning </dd> <dt>85</dt> <dd> geseon moton. Uton a sibbe to him on þas hwilnan tid          hælu secan, þæt we mid swa leofne          in lofe motan to widan feore          wuldres neotan. </dd> </dl>